Karnataka Bypolls: कर्नाटक में उपचुनाव टालेगा चुनाव आयोग, अयोग्य विधायकों पर SC से फैसला आने का इंतजार  
कर्नाटक में 15 सीटों पर उपचुनाव टलेंगे
सुप्रीम कोर्ट में दी EC ने दी जानकारी
 अब 22 अक्टूबर को होगी सुनवाई
कर्नाटक में अयोग्य ठहराए गए 15 विधायकों की सीट पर उपचुनाव कराए जाएं या फिर इन विधायकों को भी चुनाव लड़ने की इजाजत दी जाए इस मामले पर सुप्रीम कोर्ट सुनवाई कर रहा था. चुनाव आयोग ने इन सीटों पर उपचुनाव घोषित किए हैं, इसलिए अयोग्य विधायकों का कहना है कि उनकी याचिका सुप्रीम कोर्ट में पहले से ही लंबित है. अगर उपचुनाव हुए तो उनकी याचिका निष्प्रभावी हो जाएगी. उनकी अपील थी कि या तो उपचुनाव रोके जाएं या उन्हें लड़ने की इजाजत दी जाए. कोर्ट ने कहा कि वह कर्नाटक के विधायकों की अयोग्यता के मामले में 22 अक्टूबर को आगे दलीलें सुनेगा.